**Δελτίο Τύπου**

***Ξεκίνησε ο πανελλήνιος διαγωνισμός «Λέμε όχι στον σχολικό & διαδικτυακό εκφοβισμό»***

Ο πανελλήνιος διαγωνισμός «Λέμε όχι στον σχολικό & διαδικτυακό εκφοβισμό» ξεκίνησε και φέτος, για έβδομη συνεχή χρονιά, και απευθύνεται στα δημοτικά και στα γυμνάσια σχολεία ολόκληρης της χώρας. Η πρωτοβουλία του **British Council** και του **Διεθνούς Κέντρου Ολυμπιακής Εκεχειρίας** έχει καταφέρει να εκπαιδεύσει δεκάδες χιλιάδες μαθητές από κάθε σημείο της Ελλάδας, αλλά και να βραβεύσει πρωτοβουλίες των μαθητών ενάντια στον σχολικό εκφοβισμό. Μάλιστα, το πρόγραμμα έχει για άλλη μια χρονιά την έγκριση του Υπουργείου Παιδείας και Θρησκευμάτων.

Ο στόχος του προγράμματος, που υλοποιείται με τη βοήθεια του **Συλλόγου Ελλήνων Ολυμπιονικών** και με την υποστήριξη της **Samsung Electronics Hellas**, είναι να αναδείξει τα ιδανικά που πρεσβεύει ο oλυμπισμός και η oλυμπιακή εκεχειρία όπως η αναγνώριση και αποδοχή της διαφορετικότητας, η ισότητα ευκαιριών, η κοινωνική ένταξη, η επίλυση διαφορών, ο σεβασμός και η καλύτερη κατανόηση μεταξύ των μονάδων και των κοινωνιών. Η κατανόηση αυτών των εννοιών σε μικρές ηλικίες και μέσω καινοτόμων εκπαιδευτικών δράσεων είναι πολύ σημαντική και προάγει το ομαδικό πνεύμα και τη δημιουργική συνύπαρξη διαφορετικών ιδεών, προελεύσεων, θρησκειών και πάνω από όλα το σεβασμό στα κοινά.

Οι μαθητές (10-15 ετών) με τη βοήθεια των εκπαιδευτικών, καλούνται να σχηματίσουν ομάδες 2 έως 5 ατόμων και να δημιουργήσουν είτε ένα **βίντεο** (διάρκειας 3’ – 5’), είτε μια παρουσίαση **PowerPoint** (μέχρι 20 διαφάνειες) όπου θα μας δίνουν την δική τους οπτική για το φαινόμενο του σχολικού εκφοβισμού και θα επικοινωνούν το δικό τους μήνυμα υπέρ της ισότητας με εύληπτο και ευρηματικό τρόπο. Κάθε σχολείο μπορεί να συμμετάσχει με πολλές ομάδες.

Κατά τη διάρκεια της προσπάθειας τους, οι μαθητές μπορούν να συμβουλευτούν τον/την καθηγητή/καθηγήτρια ή το/τη δάσκαλο/δασκάλα τους, του/της οποίου/οποίας ο ρόλος θα είναι υποστηρικτικός και στο βαθμό που εκείνος/εκείνη επιθυμεί.

Οι καλύτερες ομάδες μαζί με τους εκπαιδευτικούς τους θα παρακολουθήσουν μια εκδήλωση που θα πραγματοποιηθεί στις 6 Μαρτίου 2020 στο Μουσείο Μπενάκη (Πειραιώς 138) όπου η κριτική επιτροπή του διαγωνισμού θα αναδείξει τον μεγάλο νικητή. Οι εργασίες των μαθητών θα κριθούν με βάση το **περιεχόμενο** και την **ευρηματικότητα**.

**Βραβεία Διαγωνισμού**

* Το σχολείο της ομάδας που θα καταλάβει την 1η θέση, θα κερδίσει τεχνολογικό εξοπλισμό αξίας €5.000 από την Samsung Electronics Hellas.
* Το κάθε μέλος των πέντε πρώτων νικητήριων ομάδων και ο υπεύθυνος εκπαιδευτικός της ομάδας θα κερδίσει από ένα tablet από τη Samsung καθώς και αναμνηστικά από το Διεθνές Κέντρο Ολυμπιακής Εκεχειρίας και το British Council.
* Όλες οι ομάδες που θα συμμετάσχουν στον διαγωνισμό θα λάβουν ηλεκτρονικά δίπλωμα συμμετοχής.

Για να συμμετάσχετε στον διαγωνισμό μπορείτε να επικοινωνήσετε με τη Χριστίνα Χαχαμίδη στο Christine.Chachamidis@olympictruce.org και στο 2103611023

Για περισσότερες πληροφορίες σχετικά με το δελτίο τύπου μπορείτε να επικοινωνήσετε με την Ησάια Κιοϊλόγλου στο Isaiah.Kioiloglou@britishcouncil.gr και στο 2103692342

**Σχετικά με το British Council**

Το British Council λειτουργεί στην Ελλάδα από το 1939, παρέχοντας ένα ευρύ φάσμα υπηρεσιών και δραστηριοτήτων, και τα γραφεία του βρίσκονται στην Αθήνα και τη Θεσσαλονίκη. Συνεργάζεται με πολλούς οργανισμούς της Ελλάδας – Υπουργεία, πανεπιστήμια, ακαδημαϊκά και ερευνητικά ιδρύματα, σχολεία, μη κυβερνητικούς και πολιτισμικούς οργανισμούς τόσο του δημοσίου όσο και του ιδιωτικού τομέα. Η Βρετανία πρωτοπορεί στην επικοινωνία της επιστήμης και αναγνωρίζει την αναγκαιότητα να προωθηθεί η επιστήμη σε ένα μη-επιστημονικό κοινό. Η επικοινωνία της επιστήμης έχει σκοπό να αλλάξει τα στερεότυπα σχετικά με τους ερευνητές, να καταδείξει στο κοινό τη χρησιμότητα των επιστημονικών και τεχνολογικών ζητημάτων και να ενθαρρύνει την επένδυση στην έρευνα.

**Σχετικά με το Διεθνές Κέντρο Ολυμπιακής Εκεχειρίας**

Το Διεθνές Κέντρο Ολυμπιακής Εκεχειρίας είναι ένας διεθνής μη κυβερνητικός οργανισμός και μέλος του Ολυμπιακού Κινήματος. Μαζί με το Διεθνές Κέντρο Ολυμπιακής Εκεχειρίας ιδρύθηκε τον Ιούλιο του 2000 μετά από κοινή πρωτοβουλία της Ελλάδας και της Διεθνούς Ολυμπιακής Επιτροπής, μετατρέποντας τη δέσμευση του Ολυμπιακού Κινήματος για την προώθηση των αρχών της ειρήνης, σε απτή δράση. Εργάζεται με στόχο την προώθηση των ολυμπιακών ιδεωδών, την εφαρμογή της Ολυμπιακής Εκεχειρίας και την εδραίωση σε παγκόσμιο επίπεδο της ειρήνης, της κατανόησης και της συναδέλφωσης των λαών. Απώτερος στόχος του ΔΚΟΕ είναι η κουλτούρα και τα ιδανικά της Εκεχειρίας, του Ολυμπισμού και της Ειρήνης να μην αναβιώνουν μόνο κατά τη διάρκεια διεξαγωγής των Ολυμπιακών Αγώνων κάθε τέσσερα χρόνια, αλλά να καταστήσουμε την Εκεχειρία κομμάτι της καθημερινότητας, της δική μας, των νέων αλλά και των παιδιών. Συνέπεια αυτού, το Διεθνές Κέντρο Ολυμπιακής Εκεχειρίας αναπτύσσει δράσεις τοπικής και παγκόσμιας εμβέλειας που στοχεύουν στη δημιουργία μιας κουλτούρας ειρήνης, μέσα από την προώθηση των ιδεωδών του Ολυμπισμού και τη δημιουργία του απαραίτητου πλαισίου στήριξης για την τήρηση της Ολυμπιακής Εκεχειρίας.

**Σχετικά με τη Samsung Electronics Co., Ltd.**

Η Samsung Electronics Co, Ltd. εμπνέει τον κόσμο και διαμορφώνει το μέλλον με ανατρεπτικές ιδέες και τεχνολογίες, επαναπροσδιορίζοντας τον κόσμο των τηλεοράσεων, smartphones, wearable συσκευών, tablets, οικιακών συσκευών, συστημάτων δικτύου, μνήμης, συστημάτων LSI και LED λύσεων. Για περισσότερες πληροφορίες, επισκεφθείτε το επίσημο site <http://www.samsung.com/gr> και το Samsung Newsroom στο <https://news.samsung.com/global/>.